CELEX: 62003TA0285
Language: da
Date: 2008-11-26 00:00:00
Title: Sag T-285/03: Dom afsagt af Retten i Første Instans den 26. november 2006 — Agraz m.fl. mod Kommissionen (Erstatningsansvar uden for kontraktforhold — landbrug — fælles markedsordning for produkter forarbejdet på basis af frugt og grøntsager — produktionsstøtte for produkter forarbejdet på basis af tomater — metode for beregning af beløbet — produktionsåret 2000/2001 — vurdering af skaden)

24.1.2009   
            
            
               DA
            
            
               Den Europæiske Unions Tidende
            
            
               C 19/23
            
         Dom afsagt af Retten i Første Instans den 26. november 2006 — Agraz m.fl. mod Kommissionen
   (Sag T-285/03) (1)
   
   (Erstatningsansvar uden for kontraktforhold - landbrug - fælles markedsordning for produkter forarbejdet på basis af frugt og grøntsager - produktionsstøtte for produkter forarbejdet på basis af tomater - metode for beregning af beløbet - produktionsåret 2000/2001 - vurdering af skaden)
   (2009/C 19/42)
   Processprog: fransk
   Parter
   
      Sagsøgere: Agraz, SA (Madrid, Spanien) og de 86 andre sagsøgere, hvis navne er opført i bilag I og II til dommen (ved avocats J.L. da Cruz Vilaça, D. Choussy og S. Estima Martins)
   
      Sagsøgt: Kommissionen for De Europæiske Fællesskaber (ved M. Nolin, som befuldmægtiget)
   Sagens genstand
   Erstatningssøgsmål med påstand om erstatning for det tab, som sagsøgerne hævder at have lidt på grund af metoden for beregning af produktionsstøtten, der er fastsat i Kommissionens forordning (EF) nr. 1519/2000 af 12. juli 2000 om fastsættelse for produktionsåret 2000/2001 af minimumspris og støttebeløb for produkter forarbejdet på basis af tomater (EFT L 174, s. 29).
   Konklusion
   
               1)
            
            
               Kommissionen for De Europæiske Fællesskaber betaler Agraz, SA, og de 86 andre selskaber, hvis navne er opført i bilag I og II, en erstatning, som svarer til en forhøjelse på 15,54 % af den produktionsstøtte, som de har modtaget for produktionsåret 2000/2001, som fastsat i bilag II til forordning nr. 1519/2000.
            
         
               2)
            
            
               Denne erstatning revalueres ved en forrentning, der beregnes fra den reelle udbetaling af støtten til hver sagsøger og indtil afsigelsen af nærværende dom, med den af Den Europæiske Centralbank fastsatte rentesats for de vigtigste refinansieringstransaktioner, forhøjet med to procentpoint for de sagsøgere, hvis navne er opført i bilag I, og med den af Eurostat konstaterede årlige inflationsrate for den pågældende periode i den medlemsstat, hvor de er beliggende, for de sagsøgere, hvis navne er opført i bilag II.
            
         
               3)
            
            
               Den således revaluerede erstatning forhøjes med morarenter regnet fra nærværende doms afsigelse, indtil fuld betaling sker, med den rentesats, som er fastsat af Den Europæiske Centralbank for de vigtigste refinansieringstransaktioner, forhøjet med to procentpoint.
            
         
               4)
            
            
               Agraz og de 86 andre selskaber, hvis navne er opført i bilag I og II, bærer to femtedele af deres egne omkostninger ved Retten og Domstolen.
            
         
               5)
            
            
               Kommissionen bærer sine egne omkostninger og tre femtedele af omkostningerne afholdt af Agraz og de 86 andre selskaber, hvis navne er opført i bilag I og II, ved Retten og Domstolen.
            
         
      (1)  EUT C 251 af 18.10.2003.